b'\n_START_ARTICLE_\nAikido\n_START_PARAGRAPH_\nAikido (\xe5\x90\x88\xe6\xb0\xa3\xe9\x81\x93 / \xe3\x81\x82\xe3\x81\x84\xe3\x81\x8d\xe3\x81\xa9\xe3\x81\x86) er en moderne japansk kampkunst (budo) utviklet av Morihei Ueshiba, ogs\xc3\xa5 kalt O-Sensei (h\xc3\xb8yt\xc3\xa6rede l\xc3\xa6rer), i en periode fra 1930-\xc3\xa5rene til hans d\xc3\xb8d i 1969. Det tekniske fundamentet er i veldig h\xc3\xb8y grad Dait\xc5\x8d-ry\xc5\xab Aiki-j\xc5\xabjutsu (\xe5\xa4\xa7\xe6\x9d\xb1\xe6\xb5\x81\xe5\x90\x88\xe6\xb0\x97\xe6\x9f\x94\xe8\xa1\x93), i mindre omfang supplert med Yagy\xc5\xab Shingan Ry\xc5\xab, to tradisjonelle former for ju-jutsu; men ogs\xc3\xa5 kenjutsu (\xe5\x89\xa3\xe8\xa1\x93), spesielt Yagy\xc5\xab Shinkage Ry\xc5\xab._NEWLINE_Filosofien bak aikido kommer hovedsakelig fra religionen Omoto-kyo (\xe5\xa4\xa7\xe6\x9c\xac), p\xc3\xa5 grunn av kontaktene mellom Morihei Ueshiba og Onisaburo Deguchi._NEWLINE_O\'Senseis barnebarn, Ueshiba Moriteru, er i dag en av de viktigste mesterne i aikido.\n_START_SECTION_\nPrinsipp\n_START_PARAGRAPH_\nTeknikkene i aikido best\xc3\xa5r hovedsakelig av kast og l\xc3\xa5sing av ledd. Treningen involverer ogs\xc3\xa5 fallteknikk, generell kroppsbeherskelse og balanse. Det fokuseres ikke p\xc3\xa5 slag- og sparkteknikker i aikido, men man studerer angrepsformer som slag, kutt, grep og kombinasjoner._NEWLINE_Det grunnleggende prinsippet i Aikido er \xc3\xa5 vende angriperens kraft mot ham selv. Angriperen entrer med kraft og aggresjon. En angriper vil alltid v\xc3\xa6re i ubalanse, s\xc3\xa5 det eneste en forsvarer trenger \xc3\xa5 gj\xc3\xb8re er \xc3\xa5 ta kontroll over den kraften som rettes mot ham, og endre dens retning. Heller enn \xc3\xa5 fors\xc3\xb8ke \xc3\xa5 parere et angrep, flytter alts\xc3\xa5 den mottakende/forsvarende aikidout\xc3\xb8veren seg litt til siden for dermed \xc3\xa5 ta f\xc3\xb8ringen og legge angriperen i bakken._NEWLINE_Aikido stiller f\xc3\xa5 krav til fysisk styrke hos ut\xc3\xb8veren. Aikido kan derfor praktiseres av folk med sv\xc3\xa6rt forskjellige forutsetninger, nesten uansett alder og fysisk form. Ut\xc3\xb8veren s\xc3\xb8ker ro i sinnet og avslappet kropp for \xc3\xa5 utf\xc3\xb8re gode teknikker. En god Aikidout\xc3\xb8ver er en som har ro, balanse og innsikt i den universelle kraften (ki)._NEWLINE_For \xc3\xa5 gi et inntrykk av innholdet kan man si f\xc3\xb8lgende: "ai" og "ki" tilsammen betyder, at sinnene eller energiene m\xc3\xb8tes/bringes i harmoni. Rent kampteknisk betyder dette, at man smelter sin egen energi eller fokus sammen med motstanderens (som ankommer som et angrep), hvorefter man overtar kontrollen av denne n\xc3\xa5 forenede energi eller hensikt \xe2\x80\x93 og n\xc3\xb8ytraliserer den i form av et kast eller en l\xc3\xa5s._NEWLINE_Men i et mere filosofisk perspektiv handler det om at man tilpasser seg motstanderens hensikt og deretter veileder ham i en mere hensiktsmessig retning, hvor (ideelt sett) hverken angriper eller forsvarer blir skadet. Herved viser man at det finns en m\xc3\xa5te \xc3\xa5 leve p\xc3\xa5, hvor et menneske kan holde sine egne grenser \xe2\x80\x93 uten \xc3\xa5 beh\xc3\xb8ve \xc3\xa5 overskride andres._NEWLINE_Til forskjell fra mange andre kampkunster og kampidretter er at det ikke finnes noen konkurranser i aikido (hovedformen). Dette fordi man ikke er motstandere, men samarbeidspartnere, n\xc3\xa5r man trener aikido. Instrukt\xc3\xb8ren viser bevegelsene, og etterp\xc3\xa5 utf\xc3\xb8rer man disse sammen. Man bytter p\xc3\xa5 \xc3\xa5 v\xc3\xa6re uke (angriper og mottaker av teknikk) og tori (forsvarer og utf\xc3\xb8rer av teknikk). (Flere mindre skoler praktiserer av forskjellige grunner konkurranse.)\n_START_SECTION_\nUndervisning og l\xc3\xa6ring\n_START_PARAGRAPH_\nAikido er ikke bare en kampteknikk, men i h\xc3\xb8y grad ogs\xc3\xa5 en personlig utviklingsprosess, som i vidt omfang er basert p\xc3\xa5 "mesterl\xc3\xa6re" . Begynneren starter med \xc3\xa5 v\xc3\xa6re uvitende, men interessert, og over de neste \xc3\xa5rene beveger han/hun seg i en spiral innover \xe2\x80\x93 fra "legitim perifer deltagelse" (det er helt greit ikke \xc3\xa5 vite s\xc3\xa5 mye) til en stadig st\xc3\xb8rre grad av sosialisering og integrasjon, hvor man h\xc3\xb8ynes i anseelse, men ogs\xc3\xa5 har st\xc3\xb8rre forpliktelser over for de nytilkomne begynnerne._NEWLINE_Klubben er derfor ikke "bare" et sted hvor man trener, men basis for et praksisfellesskap \xe2\x80\x93 det \xc3\xa5 v\xc3\xa6re i en gruppe, hvor man i kraft av sin individualitet og de forskjellige niv\xc3\xa5ene, hver enkelt er p\xc3\xa5 p\xc3\xa5 et gitt tidspunkt, bidrar til hverandres utvikling. Den \xc3\xb8vede l\xc3\xa6rer begynneren noen grunnleggende saker, samtidig med at den \xc3\xb8vede blir mer presis i sin viten fordi han/hun ikke bare skal ha den, men nettopp ogs\xc3\xa5 formidle den \xe2\x80\x93 til begynneren!_NEWLINE_Det man l\xc3\xa6rer er ikke bare aikido: man tillegner seg en hel kultur, som omfatter b\xc3\xa5de aikido og hovedtrekk av hele den japanske sivilisasjon. Samtidig utvikler man seg som menneske, idet man i sin egen verden ubemerket g\xc3\xa5r fra \xc3\xa5 ha en hobby/sport ("Jeg g\xc3\xa5r til aikido") til \xc3\xa5 v\xc3\xa6re aikido-ut\xc3\xb8ver ("Jeg praktiserer aikido"), og med tiden -mester \xe2\x80\x93 hvilket inneb\xc3\xa6rer en annen m\xc3\xa5te \xc3\xa5 v\xc3\xa6re og m\xc3\xb8te verden p\xc3\xa5: andre verdier, andre forst\xc3\xa5elser av andres hensikter og av ens egen m\xc3\xa5te \xc3\xa5 forvalte rollen som medmenneske. Det er denne rikdommen \xe2\x80\x93 denne utvikling og slipning av hele ut\xc3\xb8verens identitet - som gj\xc3\xb8r aikido til en kampkunst, og, ja, til en livskunst.\n_START_SECTION_\nV\xc3\xa5pen i Aikido\n_START_PARAGRAPH_\nIkke alle klubber har s\xc3\xa5 mye v\xc3\xa5penbruk i Aikido, men de v\xc3\xa5pnene som blir brukt er for det meste bokken (tresverd), jo (kort stav) og tanto (kniv).\n_START_SECTION_\nEtymologi\n_START_PARAGRAPH_\nOrdet Aikido er satt sammen av tre japanske tegn:_NEWLINE_Ai   kan oversettes til harmoni/enhet_NEWLINE_ki   betyr universell/\xc3\xa5ndelig kraft/energi (tilsvarer det kinesiske ch\'i )_NEWLINE_do   betyr vei._NEWLINE_Aikido kan dermed oversettes til "den harmoniserte kraftens vei". Harmonisering av kraft vil i kampsammenheng bety at aikidout\xc3\xb8veren blir ett med kraften som kommer fra angriperen, og n\xc3\xb8ytraliserer p\xc3\xa5 den m\xc3\xa5ten angrepet. Ki refererer imidlertid ikke bare til en angripers energi. Det kan like gjerne dreie seg om den gode atmosf\xc3\xa6ren blant gode venner, den nerv\xc3\xb8se stemningen under et jobbintervju, eller roen dypt inne i en skog. Ki er et uttrykk for universal energi, og Aikido forst\xc3\xa5s dermed som mye mer enn et kampsystem. Det er en livsholdning, en vei (do).\n_START_SECTION_\nGradering\n_START_PARAGRAPH_\nForskjellige land har forskjellige graderingssystemer._NEWLINE_Norges Aikidoforbund har disse_NEWLINE_Kyu-graderinger: 6. \xe2\x80\x93 1. Kyu_NEWLINE_Dan-graderinger: 1. \xe2\x80\x93 10. Dan_NEWLINE_F\xc3\xb8rste Dan betyr at man har det f\xc3\xb8rste svarte belte i aikido og dette viser, at man har visse grunnevner i aikido._NEWLINE_Den h\xc3\xb8yeste dan-graden man kan gradere til er 4. H\xc3\xb8yere dan grader tildeles av Hombu Dojo for s\xc3\xa6rlig innsats for kampsporten._NEWLINE_N\xc3\xa5r man har st\xc3\xa5tt p\xc3\xa5 3. kyu s\xc3\xa5 kan man i Norge b\xc3\xa6re den karakteristiske vide, svarte/bl\xc3\xa5 buksa (hakama).\n_START_SECTION_\nJapanske ord og uttrykk brukt i Aikido\n_START_PARAGRAPH_\nAikido     \xe2\x80\x93 Den harmoniske kraftens vei_NEWLINE_Bokken     \xe2\x80\x93 Tresverd_NEWLINE_Budo     \xe2\x80\x93 Samlingsuttrykk for all japansk kampsport, "Kampens vei"_NEWLINE_Dan     \xe2\x80\x93 Grad_NEWLINE_Dojo     \xe2\x80\x93 Treningssted, "Veiens sted"_NEWLINE_Gi     \xe2\x80\x93 Treningsdrakt_NEWLINE_Hakama     \xe2\x80\x93 Vide bukser eller bukseskj\xc3\xb8rt_NEWLINE_Jo     \xe2\x80\x93 Trestav (1.28 - 1.35 m)_NEWLINE_Kohai     \xe2\x80\x93 En ut\xc3\xb8ver mindre erfaren enn en selv_NEWLINE_Kokyo     \xe2\x80\x93 Pust. En viktig del av Aikido er utviklingen av Kokyu_NEWLINE_Kokyu Rokyu  \xe2\x80\x93 Pustekraft_NEWLINE_Kyu     \xe2\x80\x93 Grad_NEWLINE_Mokuso     \xe2\x80\x93 Meditasjon_NEWLINE_Nagare     \xe2\x80\x93 Flytende (teknikk)_NEWLINE_Sempai     \xe2\x80\x93 En ut\xc3\xb8ver mer erfaren enn en selv_NEWLINE_Tanto     \xe2\x80\x93 Kniv_NEWLINE_Nage     \xe2\x80\x93 Den som utf\xc3\xb8rer teknikken (forsvarer)_NEWLINE_Uke     \xe2\x80\x93 Den som teknikken blir utf\xc3\xb8rt p\xc3\xa5 (angriper)_NEWLINE_Zanshin     \xe2\x80\x93 Gjenv\xc3\xa6rende \xc3\xa5nd._NEWLINE_Tall_NEWLINE_Ichi  \xe2\x80\x93 1_NEWLINE_Ni  \xe2\x80\x93 2_NEWLINE_San  \xe2\x80\x93 3_NEWLINE_Shi (yon) \xe2\x80\x93 4_NEWLINE_Go  \xe2\x80\x93 5_NEWLINE_Roku  \xe2\x80\x93 6_NEWLINE_Shihci(nana) \xe2\x80\x93 7_NEWLINE_Hachi  \xe2\x80\x93 8_NEWLINE_Ku  \xe2\x80\x93 9_NEWLINE_Ju  \xe2\x80\x93 10_NEWLINE_Ju-ichi  \xe2\x80\x93 11_NEWLINE_Ju-ni  \xe2\x80\x93 12_NEWLINE_Ju-yon  \xe2\x80\x93 14_NEWLINE_Ni-ju  \xe2\x80\x93 20_NEWLINE_Hyaku  \xe2\x80\x93 100_NEWLINE_Kroppsdeler_NEWLINE_Ashi- Steg/Fot_NEWLINE_Hara- Mage_NEWLINE_Hiza- Kne_NEWLINE_Koshi- Hofte_NEWLINE_Kubi- Hals/Nakke_NEWLINE_Mune- Brystkasse/hjerte_NEWLINE_Tai- Kropp_NEWLINE_Te- H\xc3\xa5nd_NEWLINE_Ude- Arm_NEWLINE_H\xc3\xb8flighet og respekt_NEWLINE_Domo arrigatou gozaimashita \xe2\x80\x93 Tusen takk (h\xc3\xb8flig og fortid)_NEWLINE_Onegai shimasu \xe2\x80\x93 V\xc3\xa6r s\xc3\xa5 snill_NEWLINE_Rei \xe2\x80\x93 Bukk, hilsen_NEWLINE_Grunnteknikker (prinsipper)_NEWLINE_Ikkyo- 1. Kontroll av ukes albu fra innsiden_NEWLINE_Nikkyo- 2. Kontroll av h\xc3\xa5ndledd m/b\xc3\xb8ying innover_NEWLINE_Sankyo- 3. Vridning av h\xc3\xa5ndledd innover med albu opp_NEWLINE_Yonkyo- 4. Kontroll av armen med press mot innsiden av underarmen_NEWLINE_Gokkyo- 5. "Omvendt" ikkyo_NEWLINE_Rokkyo- 6. Kontroll av albueleddet_NEWLINE_Kamae (utgangsstillinger)_NEWLINE_Ai-hanmi- Lik utgangsstilling mot partner (h\xc3\xb8yre mot h\xc3\xb8yre)_NEWLINE_Gyaku-hanmi- Ulik utgangstilling mot partner (speilvendt)_NEWLINE_Hanmi- Stilling_NEWLINE_Hanmi-handachi- Tore sitter og uke st\xc3\xa5r_NEWLINE_Hasso no kamae- "8-talls" stilling. (Dvs. japansk 8-tall)_NEWLINE_Hidari-hanmi- Venstre posisjon_NEWLINE_Hidari-kamae- Venstre kampposisjon_NEWLINE_Migi-hanmi- H\xc3\xb8yre posisjon_NEWLINE_Migi-kamae- H\xc3\xb8yre kampposisjon_NEWLINE_Seiza- Sittestilling p\xc3\xa5 kn\xc3\xa6r_NEWLINE_Kiza- Som seiza, men med t\xc3\xa5ballene i gulvet_NEWLINE_Tai-sabaki (Fotbevegelser)_NEWLINE_Dai-Irimi-tenkan- Dypt steg inn bak uke og snu rundt (med steg bak)_NEWLINE_Irimi- \xc3\x85 ta et steg inn/frem i forhold til angrepet_NEWLINE_Irimi-sokumen- Glidesteg inn med vridning mot angrepslinjen_NEWLINE_Irimi-Tenkan- Steg inn i forhold til angrepet og snu rundt (med steg bak)_NEWLINE_Kaiten- 180\xc2\xb0 hoftedreining uten \xc3\xa5 flytte beina_NEWLINE_Shikko- Kneg\xc3\xa5ing_NEWLINE_Sokumen- Vending inn mot siden av uke_NEWLINE_Tai no henko- Se tenkan_NEWLINE_Tenkan- \xc3\x85 snu rundt 180\xc2\xb0 i forhold til angrepet (hoftevridning med steg bakover)_NEWLINE_Tsugi-ashi- Glidesteg_NEWLINE_Uchikaiten-irimi- G\xc3\xa5 inn under ukes arm og snu rundt_NEWLINE_Uchikaiten-sankyo- G\xc3\xa5 inn under ukes arm og gj\xc3\xb8r sankyo_NEWLINE_Ushiro-irimi- Steg inn i forhold til et angrep bakfra_NEWLINE_Ushiro-tenkan- Steg inn og snu rundt i forhold til et angrep bakfra_NEWLINE_Retninger og posisjon_NEWLINE_Chudan- Midtre_NEWLINE_Gedan- Nedre posisjon_NEWLINE_Hidari- Venstre_NEWLINE_Jodan- \xc3\x98vre posisjon_NEWLINE_Mae- Frem/forover_NEWLINE_Migi- H\xc3\xb8yre_NEWLINE_Omote- Front/forside_NEWLINE_Shomen- Rett forfra_NEWLINE_Ushiro- Bakfra/bakover_NEWLINE_Yoko- Side_NEWLINE_Yokomen- Siden av hodet_NEWLINE_Zengo- Foran og bak_NEWLINE_Ura- Bak/bakside_NEWLINE_Imperativ_NEWLINE_Hai- Ja_NEWLINE_Matte- Vent_NEWLINE_Suwatte- Sitt ned_NEWLINE_Tatte- St\xc3\xa5 opp_NEWLINE_Yame- Stopp_NEWLINE_Nage Waza (kastetekninkker)_NEWLINE_Irimi-nage- Kast ved \xc3\xa5 g\xc3\xa5 inn bak/i uke_NEWLINE_Kaiten-nage- Rotasjonskast_NEWLINE_Kokyo-nage- Pustekast (vanligvis kastes uke frem eller ut)_NEWLINE_Koshi-nage- Hoftekast_NEWLINE_Kote-gaeshi- Vridning av ukes h\xc3\xa5ndledd utover_NEWLINE_Shiho-nage- Fire hj\xc3\xb8rners kast. Grip ukes arm og g\xc3\xa5 inn under den, kaiten, kast med glidesteg_NEWLINE_Soto kaiten-nage \xe2\x80\x93 Rotasjonskast p\xc3\xa5 utsiden av ukes arm_NEWLINE_Sumi-otoshi- Hj\xc3\xb8rnekast (uke felles i den retning hvor hans balanse er d\xc3\xa5rligst)_NEWLINE_Tenchi-nage- Himmel og jord kast_NEWLINE_Uchi kaiten-kokyo-nage- G\xc3\xa5 inn under armen til uke, snu rundt og kast_NEWLINE_Uchi kaiten-nage- Rotasjonskast fra innsiden (kutt ned i sirkel og grip ukes arm og hode)_NEWLINE_Uchi kaiten-sankyo- Uchi-kaiten-irimi og rett inn i sankyo_NEWLINE_Angrep_NEWLINE_Eri-dori- Holde i kragen bak i nakken_NEWLINE_Furi-tsuki- Glideslag, slag nedenfra og opp mot ansikt_NEWLINE_Kata-dori- Holde i ene skulderen_NEWLINE_Katate-dori- Holde rundt h\xc3\xa5ndleddet med en h\xc3\xa5nd_NEWLINE_Morote-dori- Holde rundt h\xc3\xa5ndleddet med begge hender_NEWLINE_Mune-dori- Holde jakkeslag/bryst forfra med en h\xc3\xa5nd_NEWLINE_Ryo-kata-dori- Holde i begge skuldrene_NEWLINE_Ryote-dori- Holde begge h\xc3\xa5ndledd med begge hender_NEWLINE_Ryote-mochi- Det \xc3\xa5 bli grepet av to hender_NEWLINE_Shomen-uchi- H\xc3\xa5ndkanteslag rett forfra mot pannen_NEWLINE_Sode-dori- Holder ermet nedenfor albuen_NEWLINE_Tsuki        \xe2\x80\x93 Rett slag med knyttet h\xc3\xa5nd_NEWLINE_Uchi        \xe2\x80\x93 Kutt (h\xc3\xa5ndkantslag) eller P\xc3\xa5 innsiden/inn under_NEWLINE_Ushiro kubi shime- Kvelertak bakfra (+ et h\xc3\xa5ndledd holdt)_NEWLINE_Ushiro-dori- Uke holder tore bakfra_NEWLINE_Yokomen-uchi- H\xc3\xa5ndkanteslag p\xc3\xa5 skr\xc3\xa5 fra siden mot tinning/hals_NEWLINE_\xc3\x98velser og teknikker_NEWLINE_Atemi-waza- Slag for \xc3\xa5 distrehere eller bryte balansen_NEWLINE_Furitama- Riste\xc3\xb8velse/sentrerings\xc3\xb8velse som gj\xc3\xb8res etter torifune_NEWLINE_Hanshinundo- Ryggstrekk der uke legges opp\xc3\xa5 ens egen rygg_NEWLINE_Happo-giri- \xc3\x85tte-hj\xc3\xb8rners kutt_NEWLINE_Henka-waza- Variasjoner av en teknikk_NEWLINE_Ikkyo-shiho-giri- Fire-hj\xc3\xb8rners kutt med bevegelse nedenfra som ved shomen-uchi-ikkyo mottak_NEWLINE_Irimo-ho- Irimi-\xc3\xb8velse (en pustekraft-\xc3\xb8velse med ryggstrekk)_NEWLINE_Jiu-waza- Friteknikk_NEWLINE_Jo-dori        \xe2\x80\x93 Avv\xc3\xa6pning av Jo_NEWLINE_Kihon-waza- Grunnleggende teknikk_NEWLINE_Kokyo-ho- Pustemetode/teknikk_NEWLINE_Kumijo        \xe2\x80\x93 Jo-\xc3\xb8velse med partner_NEWLINE_Kumitachi- Bokken-\xc3\xb8velse med partner_NEWLINE_Mae-ukemi- Forlengs fallteknikk_NEWLINE_Omote-waza- Teknikk mot ukes front_NEWLINE_Shiho-giri- Fire-hj\xc3\xb8rners kutt. Gli inn og kutt i fire retninger_NEWLINE_Sotai-dosa- Generelle \xc3\xb8velser med partner_NEWLINE_Suburi        \xe2\x80\x93 Grunnleggende jo eller bokken teknikker_NEWLINE_Suwari-waza- Sittende teknikk_NEWLINE_Tachi-dori- Avv\xc3\xa6pning av Bokken_NEWLINE_Tachi-waza- St\xc3\xa5ende teknikk_NEWLINE_Tandoku-dosa- Individuelle \xc3\xb8velser_NEWLINE_Tanto-dori- Avv\xc3\xa6pning av Tanto_NEWLINE_Tenkan-ho- Tenkan-\xc3\xb8velse med strekk av partner_NEWLINE_Torifune- Ro\xc3\xb8velse. Vanlig eller dyp_NEWLINE_Ukemi-waza- Fallteknikk_NEWLINE_Ura-waza- Teknikk mot ukes rygg/bakside_NEWLINE_Ushiro-ukemi- Baklengs fallteknikk_NEWLINE_Ushiro-waza- Teknikk mot et angrep bakfra'